Erkkilän silta

Erkkilän silta sijaitsee Tampereen keskustassa. Se ylittää ratapihan rautatieaseman pohjoispuolella yhdistäen Jussinkylän ja Tammelan kaupunginosat. Nykyinen silta valmistui keväällä 2026. Se on 86 metriä pitkä ja 14 metriä leveä jatkuva teräsbetoninen laattasilta. Silta uusittiin osana Tampereen henkilöratapihahanketta, koska vanhan sillan alituskorkeutta ei pidetty riittävänä. Samalla Erkkilänkatu uusittiin ja pyöräliikenteelle tehtiin omat kaistat. Sillan uusiminen on aiheuttanut vastareaktion esimerkiksi Pirkanmaan maakuntamuseon taholta. Vanha silta Paikalla aiemmin sijainnut silta valmistui vuonna 1983. Silta oli tyypiltään teräksinen langerpalkkisilta, kaari- ja palkkisillan yhdistelmä, jonka jännemitta oli 42 metriä. Sillan kiviset maatuet olivat peräisin samalla paikalla sijainneesta, vuonna 1963 rakennetusta sillasta. Aiemman sillan rakentamisen yhteydessä toinen vanha maatuki vahvistettiin porapaaluin. Silta peruskorjattiin vuonna 2005 muun muassa uusimalla sillan kannen vedeneristys ja pinnoite sekä maalaamalla teräskaaret. Siltaa pidennettiin Ratapihankadun ylittävällä betonisella risteyssillalla vuonna 2017lähde?. Viimeksi vanhaan siltaan tehtiin vielä korjauksia vuoden 2020 keväällä. Silta purettiin huhtikuussa 2025 ja sen osat kuljetettiin Näsisaareen uusiokäyttöä varten. Lähteet Aiheesta muualla Kuvia tai muita tiedostoja aiheesta Erkkilän silta Wikimedia Commonsissa